29/10/2009 | Administración LocalMunicipal
Padrón
Aprobación definitiva da Ordenanza do servizo de axuda no fogar

A Corporación Municipal en Pleno, en sesión ordinaria celebrada o día 27 de agosto de 2009 aprobou a imposición do prezo público do servicio de axuda no fogar do Concello de Padrón e a aprobación inicial da súa Ordenanza reguladora. Exposta ao público durante 30 días hábiles mediante anuncios publicados no Boletín Oficial da Provincia nº 197 de 8 de setembro de 2009, e no taboleiro de anuncios do Concello, non se presentou alegación algunha á mesma, polo que se considera definitivamente aprobada sen necesidade de novo acordo plenario. De conformidade co establecido no artigo 70.2 da Lei 7/1985 de 2 de abril, Reguladora das Bases do Réxime Local, procédese á publicación íntegra da devandita Ordenanza, que entrará en vigor tras a súa publicación definitiva e unha vez transcorra o prazo previsto no artigo 65.2 da Lei de Bases do Réxime Local. En Padrón, a 21 de outubro de 2009 O ALCALDE Camilo Forján Seoane De conformidade co previsto no artigo 127 do Texto Refundido da Lei Reguladora das Facendas Locais, aprobado por Real Decreto Lexislativo 2/2004 de 5 de marzo, en relación cos artigos 41 a 47 do Texto Refundido da Lei Reguladora das Facendas Locais, e no exercicio da potestade regulamentaria recoñecida ás Entidades Locais polos artigos 4, 49, 70.2 e concordantes da Lei 7/1985 de 2 de abril, reguladora das Bases do Réxime Local, este Concello estable o prezo público polo servicio de axuda no fogar para solicitantes de libre concorrencia e para as persoas valoradas coma dependentes segundo a Lei 39/2006 de 14 de decembro de promoción da autonomía persoal e atención ás persoas en situación de dependencia e a Orde de 22 de xaneiro de 2009 que regula o servicio de axuda no fogar na Comunidade Autónoma de Galicia. O prezo público regulado nesta Ordenanza constitúe unha prestación patrimonial de carácter público que será satisfeita polos usuarios que voluntariamente soliciten a prestación do servicio de axuda no fogar.1. Están obrigados ao pago do prezo público regulado na presente Ordenanza todas aquelas persoas que sexan dadas de alta no servicio de axuda no fogar por libre concorrencia e aquelas persoas unha vez recoñecidas coma dependentes ao abeiro da Lei 39/2006 de 14 de decembro, de promoción da autonomía persoal e atención ás persoas en situación de dependencia, que teñan resolución do Plan Individual de Atención (PIA) no que se lles recoñeza o citado servicio, en calquera das súas modalidades, de acordo co estipulado no Regulamento do Servicio de Axuda no Fogar do Concello de Padrón.2. Se o beneficiario/a do servicio carecera de capacidade de obrar, estará obrigado ao pago do prezo público quen ostente a súa representación legal, ou no seu caso, quen exerza de feito o seu coidado.4.1.- A contía do precio público regulada na presente ordenanza será a fixada nas tarifas contidas nos apartados seguintes referidas a unha hora de prestación do servicio e que se determinarán do seguinte xeito: aos efectos previstos para a aplicación das tarifas do presente artigo establécese o precio da hora por prestación do servicio en 12,00 euros. O cálculo da cota mensual realizarase atendendo ao número de horas mensuais prestadas por prezo/hora.4.2.- En canto á participación no financiamento do servicio por parte das persoas usuarias, establécese unha regulación progresiva de copagamento do servicio, de acordo co establecido no artigo 18 da Orde de 22 de xaneiro de 2009, reguladora do Servicio de Axuda no Fogar para a Comunidade Autónoma de Galicia: a participación das persoas usuarias na financiación do servicio será a seguinte: a) No caso de que a capacidade económica da persoa usuaria sexa igual ou inferior ao indicador público de rendas de efectos múltiples (IPREM), quedará exenta da obriga de participar no custe do servicio. b) Para o resto de supostos: Sen prexuízo do establecido no parágrafo anterior, poderán preverse excepcións aos criterios xerais nos casos en que a problemática principal atendida sexa a desestructuración familiar e se procure a protección e integración social de menores de idade en risco de exclusión, mediante resolución motivada do órgano competente para acordar a concesión do servizo, da que, en todo caso, deberá deixarse constancia no correspondente expediente.4.3.- Determinación da capacidade económica da persoa usuaria: 1. Para os efectos deste artigo considérase persoa usuaria aquela para a cal se solicite o servizo. No caso de intervención con familias, entenderase como persoa usuaria un dos membros adultos da unidade de convivencia responsables dos menores que formen parte dela.2. A capacidade económica das persoas usuarias do servizo de axuda no fogar calcularase en atención á súa renda e, se é o caso, ao seu patrimonio. Teranse en conta, ademais, as persoas convivintes económicamente dependentes, de acordo co establecido nos parágrafos seguintes.3. A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais.4. Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con deducción das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual en que se preste o servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, só se terá en consideración a porcentaxe correspondente á propiedade do beneficiario.5. No caso de que a persoa usuaria tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella.6. A capacidade económica por razón de renda determinarase dividindo a renda ou rendas computables, de acordo co número anterior, entre a suma dos seguintes conviventes: o perceptor ou perceptores de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen economicamente dos citados perceptores.7. A capacidade económica resultante será a correspondente á renda da persoa usuaria, calculada de acordo cos números anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% os menores de 35 anos.8. Para o cómputo da renda ou do patrimonio teranse en conta os datos correspondentes á última declaración fiscal dispoñible ou pensión coñecida.9. Anualmente, no mes de xaneiro, solicitarase de oficio ás persoas usuarias a actualización dos seus datos económicos, procedéndose á aplicación dos cambios necesarios respecto da súa participación no financiamento, se fora o caso, con efectos do mes de febreiro de cada ano.4.4.- Nos servicios complementarios que se poidan prestar o custe será, segundo o caso, o establecido na normativa autonómica (teleasistencia domiciliaria, comida a domicilio, etc) ou o custe real para o Concello da prestación de servicio complementario do que se trate (podoloxía, fisioterapia, perruquería, etc) establecéndose sobre estes custes as mesmas porcentaxes de copagamento por parte das persoas usuarias, non caso de non estar suxeitos a convenio específico ou ordenanza específica.1. A obriga de pagamento nace dende que se inicie a prestación do servicio.2. O pagamento da cota realizarase mensualmente no mes inmediato seguinte, a través de domiciliación bancaria que autorizará a persoa usuaria do servizo por escrito.3. Se a algunha persoa non se lle prestase o servicio por causas non imputables á mesma, senón por motivos derivados da organización interna do propio servizo, terá dereito a un desconto proporcional ao tempo que estivo sen atención á hora de abonar a cota mensual.4. En caso de suspensión temporal do servizo descontarase das cotas mensuais a parte proporcional que lle corresponda.5. As débedas polos prezos públicos aquí regulados poderán esixirse polo procedemento administrativo de apremio, e de conformidade coa normativa de recadación que sexa de aplicación.1. A presentación das solicitudes e da correspondente documentación regúlase no Regulamento do Servicio de axuda no fogar do Concello de Padrón.2. As liquidacións practicaranse mensualmente nos primeiros quince dias de cada mes mediante a aprobación de padróns ou matrículas deste precio público, de conformidade co informe facilitado polo servizo, en relación ao mes inmediato anterior.3. O impago excepcional dunha mensualidade suporá, en caso de xustificación motivada polo usuario do servizo ao departamento de Servicios Sociais, a acumulación da mensualidade a pagar no mes seguinte. Se a mensualidade acumulada fose obxecto de impago por un tempo superior a tres meses procederase á extinción do servizo. O impago excepcional dunha mensualidade sen xustificar por un tempo superior a 30 días suporá á extinción do servicio.4. Aprobada a alta no servizo, esta manterase mentres o grao e nivel de dependencia da persoa valorada non varíe e non haxa comunicación expresa dos órganos de valoración autonómica dun cambio no seu Programa Individual de Atención, e, nos casos de libre concorrencia, mentres non existan cambios que así o indiquen. A presente Ordenanza de Prezo Público, que foi aprobada polo Pleno deste Concello en sesión ordinaria celebrada o día 27 de Agosto de 2009, entrará en vigor unha vez se cumpra o esixido no artigo 49 da Lei de Bases do Réxime Local e se publique o seu texto íntegro no Boletín Oficial da Provincia e teña transcorrido o prazo de 15 días previsto no artigo 65.2 da Lei de Bases do Réxime Local, continuando a súa vixencia ata que se acorde a súa modificación ou derrogación expresa. A presente Ordenanza reguladora do precio público do servicio de axuda no fogar do Concello de Padrón derroga a Ordenanza reguladora do servicio de axuda a domicilio municipal publicada no Boletín Oficial da Provincia nº15 do 18 de xaneiro de 2008. A Corporación Municipal en Pleno, en sesión ordinaria celebrada o día 27 de agosto de 2009 aprobou inicialmente a ordenanza reguladora do servizo de axuda no fogar do Concello de Padrón. Exposta ao público durante 30 días hábiles mediante anuncios publicados no Boletín Oficial da Provincia nº 197 de 8 de setembro de 2009, e no taboleiro de anuncios do Concello, non se presentou alegación algunha á mesma, polo que se considera definitivamente aprobada sen necesidade de novo acordo plenario. De conformidade co establecido no artigo 70.2 da Lei 7/1985 de 2 de abril, Reguladora das Bases do Réxime Local, procédese á publicación íntegra da devandita Ordenanza, que entrará en vigor tras a súa publicación definitiva e unha vez transcorra o prazo previsto no artigo 65.2 da Lei de Bases do Réxime Local. En Padrón, a 21 de outubro de 2009 O ALCALDE Camilo Forján Seoane A Lei 39/2006 de promoción da autonomía persoal e atención ás persoas en situación de depedencia introduce cambios que inciden directamente en aspectos importantes da prestación do servizo de axuda no fogar. A Orde de 22 de xaneiro de 2009 pola que se regula o servizo de axuda no fogar na Comunidade Autónoma de Galicia, que entrou en vigor o 3 de febreiro de 2009, establece na disposición transitoria primeira que os concellos disporán dun prazo de seis meses para a adaptación das súas ordenanzas municipais ao disposto na mecionada Orde. En consecuencia, no exercicio da potestade regulamentaria recoñecida aos concellos no artigo 41 da Lei 7/1985, de 2 de abril, disponse: É obxecto desta ordenanza a regulación xeral do servizo de axuda no fogar desenvolvido polo Concello de Padrón consonte o establecido na Orde do 22 de xaneiro de 2009 pola que regula o servizo de axuda no fogar.1. O servizo de axuda no fogar ten por obxecto prestar un conxunto de atencións ás persoas no seu domicilio, desde unha perspectiva integral e normalizadora, naquelas situacións en que teñan limitada a súa autonomía persoal ou nos casos de desestruturación familiar.2. Son obxectivos do servizo de axuda no fogar: a) Mellorar a calidade de vida das persoas usuarias. b) Posibilitar a permanencia das persoas no seu contorno de convivencia habitual. c) Favorecer e potenciar a autonomía persoal no propio domicilio. d) Manter, mellorar e recuperar as redes de relación familiar e social. e) Previr situacións de dependencia ou exclusión social. f) Retardar ou evitar a institucionalización. g) Reforzar a solidariedade e potenciar o voluntariado social.1. De conformidade coa valoración técnica realizada polos servizos sociais do concello, no marco do servizo de axuda no fogar poderán prestarse os seguintes tipos de atención de carácter básico: a) Atencións de carácter persoal na realización das actividades básicas da vida diaria, tales como: -Asistencia para levantarse e deitarse. -Apoio no coidado e hixiene persoal, así como para vestirse. -Control do réxime alimentario e axuda, se é o caso, para alimentarse. -Supervisión, cando proceda, das rutinas de administración de medicamentos prescritas por facultativos. -Apoio para cambios posturais, mobilizacións, orientación espacio-temporal. -Apoio a persoas afectadas por problemas de incontinencia. b) Atencións de carácter persoal na realización doutras actividades da vida diaria, tales como: -Acompañamento fóra do fogar para acudir a consultas ou tratamentos. -Apoio na realización de xestións necesarias ou urxentes. c) Atención das necesidades de carácter doméstico e da vivenda, tales como: -Limpeza e mantemento da hixiene e salubridade da vivenda. -Compra de alimentos e outros produtos de uso común. -Preparación dos alimentos. -Lavado e coidado das prendas de vestir. -Coidados básicos da vivenda. Este tipo de atención poderá ser facilitado en parte, se é o caso, por programas específicos de lavandaría ou alimentación a domicilio. d) Atencións de carácter psicosocial e educativo: intervencións técnico-profesionais formativas e de apoio ao desenvolvemento das capacidades persoais, á afectividade, á convivencia e á integración na comunidade así como á mellora da estruturación familiar.2. Con carácter complementario, o servizo de axuda no fogar poderá incorporar, entre outros, os seguintes tipos de atención: a) Actividades de acompañamento, socialización e desenvolvemento de hábitos saudables. b) Prestación de atención a distancia mediante dispositivos de teleseguimento, teleasistencia e similares. c) Adaptacións funcionais do fogar. d) Servizo de podoloxía. e) Servizo de fisioterapia f) Servizo de perruquería 3. Poderán integrarse, ademais, dentro do servizo de axuda no fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e a calidade de vida.4. En todo caso as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía.5. En ningún caso poderán formar parte das actuacións desenvolvidas polo servizo: -A realización de actividades domésticas que non fosen incluídas no proxecto de intervención e no acordo de servizo. -Actuacións que, polo seu carácter sanitario, deban en todo caso ser realizadas por persoal facultativo.1. O servizo de axuda no fogar estará aberto a todas as persoas ou unidades de convivencia para as que, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficits de autonomía e persoas con discapacidade, especialmente cando carezan de apoio persoal no seu contorno inmediato, así como fogares con menores en que se observe necesidade dunha intervención de carácter socioeducativo. Tamén poderá dar unha resposta preventiva e socializadora a diversas situacións de familias en risco de exclusión social.2. En todo caso, darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia. As persoas usuarias do servizo, no marco dos dereitos que con carácter xeral se lle recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: 1. A seren tratadas co respecto debido á súa dignidade.2. A recibiren unha atención adaptada ás súas necesidades, coa calidade e duración prescritas en cada caso.3. A coñeceren a organización e o regulamento do servizo.4. A coñeceren a situación do seu expediente.5. Ao tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal.6. A recibiren información precisa e clara sobre as posibles modificacións sobrevidas durante a prestación efectiva do servizo.7. A presentaren queixas e suxestións ao persoal coordinador do servizo cando expresaren reclamacións ou fixeren suxestións sobre a súa prestación efectiva. As persoas usuarias, no marco dos deberes que con carácter xeral se recollen na lexislación aplicable de servizos sociais, terán os seguintes deberes: 1. Cumprir coas condicións do servizo, facilitándolle a execución das tarefas ao persoal a cargo e poñendo á súa disposición, se é o caso, os medios materiais necesarios.2. Colaborar, na medida das súas posibilidades, no desenvolvemento do servizo en función das súas capacidades e nos termos acordados en cada caso.3. Facilitar e colaborar no seguimento e avaliación do servizo.4. Respectar a dignidade persoal e profesional das persoas que presten o servizo, así como respectar os límites das súas obrigas laborais.5. Informar dos cambios de calquera circunstancia que impliquen unha modificación na súa capacidade económica, así como de circunstancias relevantes de carácter persoal ou familiar que puidesen dar lugar á modificación, suspensión ou extinción na prestación do servizo.6. Participar no pagamento do servizo nos termos que se estableza na súa norma reguladora.7. Comunicar, en circunstancias ordinarias e previsibles, con dez días de antelación, calquera ausencia temporal do domicilio que puidese impedir a prestación do servizo.1. Son causas de extinción do servizo de axuda no fogar, as seguintes: a) A renuncia da persoa usuaria. b) O cambio de programa individual de atención ou do proxecto de intervención que implique un cambio de asignación de recurso e a súa incompatibilidade co servizo de axuda no fogar. c) Traslado definitivo da súa residencia a outro concello. d) Falecemento da persoa usuaria. e) Incumprimento reiterado dos deberes e obrigas establecidas para as persoas usuarias na prestación do servizo. f) A falta reiterada de pagamento do servizo. g) Desaparición das causas que motivaron a prestación do servizo.2. Ademais, con carácter xeral, a alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstancias, en calquera caso, deberán substanciarse no expediente individual, mediante un novo informe social.3. Cando se trate dun servizo público de axuda no fogar asignado a persoas en situación de dependencia na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, a incoación, por parte do concello, dun expediente de extinción ou modificación das condicións de prestación do servizo notificarase en todo caso ao órgano competente para ditar resolución de Programa Individual de Atención. Son causa de suspensión temporal do servizo, logo de tramitación do correspondente expediente e informe razoado do persoal técnico coordinador do servizo, que deberá incorporarse ao expediente persoal, as que seguen: 1. Ausencia temporal do domicilio: neste caso o servizo poderá suspenderse por un máximo de tres meses, debendo acreditar a persoa usuaria as causas que motivan a súa ausencia.2. Modificación temporal das causas que motivaron a necesidade do servizo: poderá suspenderse o servizo en tanto persista o cambio de circunstancias causante da suspensión, coa excepción das prazas vinculadas a un dereito exercido dentro do sistema de autonomía e a atención á dependencia, suposto no que se estará ao disposto na correspondente normativa reguladora.1. O servizo municipal de axuda no fogar prestarase por persoal contratado directamente polo concello, ou ben mediante as diversas modalidades de contratación da xestión de servizos públicos reguladas na normativa vixente sobre contratos do sector público, a través de entidades privadas debidamente autorizadas, tanto no que se refire a atencións básicas como as complementarias.2. O servizo estará coordinado por persoal técnico cunha cualificación mínima de diplomatura universitaria na area de servizos sociais. O persoal que prestará a atención directa nos domicilios das persoas usuarias estará formado por auxiliares de axuda no fogar coa titulación e acreditacións especificadas na normativa en vigor.3. O concello contará e expoñerá públicamente o regulamento de funcionamento do programa, no cal se incluirá a información contida no artigo 12 apartado 3 da Orde do 22 de xaneiro de 2009 4. O concello, tanto se presta o servizo en réxime de xestión directa como se o presta en réxime de xestión indirecta, abrirá un expediente por cada persoa usuaria ou por cada unidade de convivencia á que se presta o servizo, no cal constará: a) Un informe social, asinado por un traballador ou traballadora social do concello. b) Un proxecto de intervención, asinado polo técnico responsable, que recollerá como mínimo a información contida no anexo II da presente ordenanza. c) Un acordo de servizo asinado entre o técnico responsable e a persoa usuaria, que recollerá como mínimo a información contida no modelo do anexo III da presente ordenanza. En todo caso o tratamento da información contida nos expedientes realizarase de acordo coa normativa vixente en materia de protección de datos de carácter persoal.5. A persoa que exerza como responsable técnica do servizo garantirá unha supervisión do servizo efectivamente prestado, que será realizada sempre que as circunstancias a fagan necesaria e, como mínimo, cunha periodicidade de dous meses. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e no acordo de servizo. O acceso ao servizo producirase a través dos servizos sociais de atención primaria do concello, de acordo coas seguintes modalidades: 1. O acceso ao servizo será directo para persoas que, tendo recoñecida a situación de dependencia, se lles asigne a axuda no fogar na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, así como na Orde do 17 de decembro de 2007 pola que se establecen os criterios para a elaboración do programa individual de atención, fixación das intensidades de protección dos servizos, réxime de incompatibilidades das prestacións e xestión das prestacións económicas.2. Para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia segundo o calendario de implantación que se establece na Lei 39/2006, o acceso ao servizo, logo de prescrición técnica favorable dos servizos sociais de atención primaria do concello, resolverase en réxime de libre concorrencia de acordo cos criterios establecidos nesta ordenanza.3. De igual maneira á expresada no punto anterior procederase nas situacións en que a problemática principal estea relacionada con aspectos convivenciais e socioeducativos.4. Nos supostos recollidos nos números 2º e 3º deste artigo empregarase o baremo recollido no anexo I desta ordenanza.1. O servizo de axuda no fogar está integrado nos servizos sociais de atención primaria do concello e será coordinado por un/unha profesional do equipo técnico dos servizos socias.2. No acceso directo ao servizo para as persoas usuarias con dependencia valorada, a resolución relativa ao programa individualizado de atención terá a consideración de resolución de asignación e incorporación ao servizo.3. No acceso en libre concorrencia será de aplicación o seguinte: a) O procedemento iniciarase por instancia de parte, de conformidade cos principios xerais recollidos na Lei 30/1992, do 26 de novembro, de réxime xurídico das administracións e do procedemento administrativo común, e cos baremos recollido no anexo I. b) Cando circunstancias debidamente acreditadas no expediente así o xustifiquen, o procedemento de acceso ao servizo poderá iniciarse de oficio. c) As solicitudes dos particulares para acceder ao servizo deberán ser valoradas en todo caso por un traballador ou traballadora social dos servizos sociais de atención primaria do concello, que, unha vez realizada a correspondente visita domiciliaria, determinará, mediante informe preceptivo e vinculante, a idoneidade do servizo, así como a intensidade recomendable para cada caso concreto. d) O órgano competente para ditar a resolución será o/a alcalde/sa, que poden delegar esta competencia de conformidade co disposto no artigo 21.3ºda Lei 7/1985, do 2 de abril, reguladora das bases do réxime local.4. Unha vez notificada a resolución de concesión do servizo, deberán acordarse, entre os servizos sociais de atención primaria do concello e a persoa usuaria, as condicións básicas da prestación, que se substanciarán no acordo de servizo.5. No caso de extrema e urxente necesidade debidamente xustificada, mediante resolución motivada do alcalde ou do membro da corporación local responsable en materia de servizos sociais, poderase iniciar de oficio a prestación do servizo de maneira inmediata, por proposta dos servizos sociais de atención primaria e sen prexuízo da posterior instrución do correspondente expediente.6. Na prestación do servizo, ademais do persoal profesional, poderá colaborar persoal voluntario baixo a supervisión técnica dos servizos sociais do concello. Para estes efectos estarase ao previsto na lexislación en vigor sobre voluntariado.7. No caso de tratarse de intervencións de carácter socioeducativo derivadas dun diagnóstico de desestruturación familiar, deberán incorporarse ao proceso, de acordo coas circunstancias do fogar de que se trate, algunha das seguintes figuras profesionais: técnico superior en integración social, diplomado en educación social ou diplomado en traballo social.1. A intensidade do servizo determinarase, con carácter xeral, en horas mensuais de atención, distribuídas en función das necesidades da persoa usuaria e do informe técnico.2. A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexible e conforme co proxecto de intervención, de maneira que, cando menos, se garanta a cobertura das necesidades de atención de carácter persoal na realización das actividades básicas da vida diaria, relacionadas no artigo 3.1º a) da presente ordenanza, todos os días da semana.3. Nos restantes casos a intensidade do servizo virá determinada na prescrición efectuada pola coordinación do servizo nos servizos sociais de atención primaria do concello. O servizo de axuda no fogar financiarase mediante achegas da Xunta de Galicia, da Deputación Provincial de A Coruña e do propio do Concello de Padrón, así como das cantidades de copagamento que lles correspondan ás persoas usuarias. O concello xestionará o sistema de contribución ao financiamento do servizo por parte das persoas usuarias, en función da súa capacidade económica, de acordo co establecido no artigo seguinte. Para a determinación da capacidade económica das persoas usuarias de axuda no fogar terase en conta o establecido no art.17 da Orde 22 de xaneiro de 2009 reguladora do SAF para Comunidade Autónoma de Galicia e do contemplado no art.4 da Ordenanza reguladora do prezo público de axuda no fogar do Concello de Padrón. En canto a participación no financiamento do servizo por parte das persoas usuarias, establecese unha regulación progresiva de copagamento do servizo do art.4 da ordenanza reguladora do prezo público de axuda no fogar do Concello de Padrón, de acordo co establecido no art.18 da Orde 22 de xaneiro de 2009 reguladora do SAF para Comunidade Autónoma de Galicia. a) As persoas usuarias cunha capacidade económica superior ao 100% pero que non exceda o 300% do indicador público de renda de efectos múltiples, asumirán un mínimo dun 10% e un máximo do 20% do custe do servizo. b) As persoas usuarias cunha capacidade económica superior ao 300% pero que non exceda o 500% do indicador público de renda de efectos múltiples, asumirán un mínimo dun 21% e un máximo dun 60% do custe do servizo. c) As persoas usuarias cunha capacidade económica superior ao 500% do indicador público de renda de efectos múltiples, asumirán un mínimo dun 61% e un máximo do 65% do custo do servizo. Utilizarase para este ano 2009 a táboa de tramos que figura como anexo IV. - Fotocopia do DNI, NIE. - Fotocopia da tarxeta sanitaria. - Certificado de empadroamento e residencia. - Informe médico. - Xustificante da capacidade económica das persoas usuarias: declaración da renda ou certificados de imputacións, xustificantes de pensións, prestacións ou rendas de traballo, alugueres, certificados de rendementos de capital mobiliario, recibos catastrais…… - Contrato de aluguer da vivenda, xustificante do crédito hipotecario. - Calquera outro documento que se considere necesario para a tramitación da solicitude. A persoa usuaria pode estar exenta de aportar a documentación que, estando actualizada, xa está en poder dos servizos sociais do Concello O servizo de axuda no fogar adaptarase en todo momento á normativa vixente en materia de servizos sociais, así como a normativa nacional e autonómica relativa ao sistema de atención á dependencia, procedendo este concello á adaptación deste regulamento de verse afectado por modificacións substanciais que se produzan. A presente ordenanza reguladora do servizo de axuda no fogar do Concello de Padrón derroga a Ordenanza de axuda a domicilio municipal publicada no BOP nº 15 de 18 de xaneiro de 2008. O presente regulamento entrará en vigor unha vez que sexa publicado íntegramente no BOP e transcorra o prazo de 15 días previsto no artigo 65.2 da Lei 7/1985, do 2 de abril. Baremo para determinar a asignación do servizo de axuda no fogar en réxime de libre concorrencia (Modalidade de prestación básica de servizos sociais de atención primaria) Factor 1: autonomía persoal. Factor 2: apoio social. Factor 3: situación familiar/socialización menores. Factor 4: outros aspectos sociais. Utilizarase o mesmo baremo e puntuacións especificadas no anexo I da Orde do 22 de xaneiro de 2009.1. Datos de identificación do expediente. Expediente Intervención Data de solicitude Data de inicio Sector de referencia Ámbito de atención Nº total de usuarios Nome e apelidos Data de nacemento DNI Sexo Estado civil Proxecto Data do proxecto Data fin de proxecto Antecedentes relevantes: 2. Atención que se prestará. Días da semana. Horas Horario Tipo de servizo a prestar. Perfil dos/as profesionais. Outros servizos: 3. Existencia doutros servizos/apoios prestados a domicilio. Existencia: Servizos/apoios: Nº de horas semanais: 4. Obxectivos específicos e tarefas que se propoñen. Obxectivos do servizo proposto: Tarefas que se realizarán: 5. Periodicidade do seguimento (mínimo bimensual). Técnico responsable: Asdo. Reunidos en. o día. dunha parte don/dona.………………………………………. con DNI:……………………. E doutra., en calidade de técnico responsable do servizo de axuda no fogar de.………………………………. ACORDAN: 1. Que o Concello de Padrón prestará o servizo de axuda no fogar (SAF), á persoa arriba citada, desde o día _______ do _________ de 200__. 2. Que a prestación do servizo de axuda no fogar se realizará por un prazo de ___________________________, con posibilidade de prórroga segundo valoración técnica do Departamento de Servizos Sociais do Concello.3. Que o SAF se levará a cabo os días da semana ______________________, en horario de________________; por un total de ____ horas semanais.4. Que atendendo á Orde do 22 de xaneiro de 2009, que regula o servizo de axuda no fogar, á Ordenanza fiscal municipal que regula as taxas do SAF e á aplicación do baremo que corresponde, a persoa usuaria comprométese a achegar __________ euros mensuais como contribución ao custo do servizo.5. Que a persoa usuaria acepta domiciliar o aboamento da taxa do SAF establecido no punto 4º, na entidade bancaria da súa elección, no número de conta autorizada para tal efecto.6. Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes: Atencións de carácter persoal Atencións de carácter de apoio psicosocial Atencións de carácter doméstico Atencións de carácter socioeducativo Atencións de carácter técnico e complementario 7. Que as tarefas que se fixan inicialmente para o desenvolvemento do SAF, e que serán levadas a cabo polo persoal auxiliar do servizo serán as seguintes: 8. Que, así mesmo, a persoa usuaria, a súa familia ou persoas achegadas se comprometen a levar a cabo as seguintes tarefas: 9. Que as modificacións que puidese haber nas condicións inicialmente estipuladas neste acordo deberán ser recollidas nun documento novo asinado pola persoa usuaria e a persoa responsable do SAF, sendo anexadas ao acordo orixinal.10. Que o servizo se prestará atendendo ás condicións reguladas na Orde do 22 de xaneiro de 2009, que regula o servizo de axuda no fogar, e na ordenanza municipal sobre o SAF, onde están recollidos os dereitos e obrigas da persoa usuaria, baixas temporais e causas de extinción. Ambas as partes dan a súa conformidade a este acordo de prestación do SAF e asínao. Padrón ……. de ………………………………. de 200…. A persoa usuaria O técnico responsable